CELEX: 62014FN0087
Language: mt
Date: 2014-09-01 00:00:00
Title: Kawża F-87/14: Rikors ippreżentat fl-1 ta’ Settembru 2014 – ZZ vs Il-Kunsill

1.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 431/49
            
         Rikors ippreżentat fl-1 ta’ Settembru 2014 – ZZ vs Il-Kunsill
   (Kawża F-87/14)
   (2014/C 431/78)
   Lingwa tal-kawża: il-Franċiż
   
      Partijiet
   
   
      Rikorrenti: ZZ (rappreżentant: M. Velardo, avukat)
   
      Konvenut: Il-Kunsill tal-Unjoni Ewropea
   
      Suġġett u deskrizzjoni tal-kawża
   
   Annullament tad-deċiżjonijiet tal-Kunsill dwar ir-rimbors tal-ispejjeż ta’ kura medika fi sptar tar-rikorrenti u l-kundanna tal-Kunsill, minn naħa, għall-ħlas tal-interessi moratorji kumpensatorji, u, min-naħa l-oħra, għall-ħlas ta’ kumpens għad-danni morali allegatament subiti.
   
      Talbiet tar-rikorrenti
   
   
               —
            
            
               jannulla parzjalment id-deċiżjonijiet tal-Uffiċċju responsabbli għall-ħlasijiet ta’ Brussell, hekk kif jirriżultaw mill-kont dettaljat Nru 55 tas-27 ta’ Settembru 2013, dwar it-talba tat-12 ta’ Lulju 2012 għar-rimbors tal-ispejjeż ta’ kura medika fi sptar tar-rikorrenti;
            
         
               —
            
            
               jiddikjara nulli l-ittri tad-19 ta’ Novembru 2013 tal-Kap tal-Uffiċċju responsabbli għall-ħlasijiet li jirrigwardaw ir-riżultat mhux favorevoli ta’ allegata talba għal awtorizzazzjoni bil-quddiem tat-12 ta’ Lulju 2012, jew sussidjarjament, jannullhom;
            
         
               —
            
            
               jannulla, sa fejn hemm bżonn, id-deċiżjoni tal-Awtorità tal-Ħatra tat-22 ta’ Mejju 2014 li tiċħad l-ilmenti mressqa mir-rikorrenti fis-27 ta’ Diċembru 2013 u fit-18 ta’ Frar 2014;
            
         
               —
            
            
               jikkundanna lill-Kunsill għall-ħlas tal-interessi moratorji u kumpensatorji mid-data li fiha kienu dovuti s-somom mitluba, kif ukoll għall-kumpens għad-danni morali subiti mir-rikorrenti;
            
         
               —
            
            
               tikkundanna lill-Kunsill għall-ispejjeż.